laion/Wikipedia-Exotic huggingface dataset:
יצחק נחמיאס

יצחק נחמיאס (23 באוגוסט 1935 – 13 ביוני 2017) היה כדורגלן ששיחק בעמדת הקיצוני ימני במכבי תל אביב בשנות ה-50 של המאה ה-20 ותחילת שנות ה-60 של המאה ה-20. נחמיאס החל את קריירת המשחק שלו בקבוצה הבוגרת של מכבי תל אביב ב-1951, ובסוף עונת 1951/1952 שותף במשחק אחד כאשר היה בן 17 בלבד, במשחק הדרבי נגד הפועל תל אביב. במדי הקבוצה זכה ב-4 אליפויות ו-5 גביעי מדינה. ב-1964 עבר נחמיאס למכבי רחובות כשחקן ומאמן. לנחמיאס היו 5 הופעות במדי נבחרת ישראל. הופעתו הראשונה הייתה ב-8 באוקטובר 1957 במשחק ידידות נגד נבחרת צרפת. ב-1958 הוא השתתף במשחק אחד במסגרת משחקי אסיה. ב-13 ביוני 2017 הלך לעולמו. מכבי תל אביב אליפות (4): 1951/1952, 1953/1954, 1955/1956, 1957/1958 גביע המדינה (5): 1953/1954, 1954/1955, 1957/1958, 1958/1959, 1963/1964 יצחק נחמיאס, באתר Transfermarkt יצחק נחמיאס, באתר FootballDatabase.eu משחקי יצחק נחמיאס בנבחרת ישראל, אתר ההתאחדות לכדורגל בישראל מועדון שחקני העבר: יצחק נחמיאס 1935–2017, באתר מכבי תל אביב, ‏15 ביוני 2017 כדורגלן העבר יצחק נחמיאס הלך לעולמו, באתר ONE‏, 13 ביוני 2017
ספירת דם מלאה

ספירת דם מלאה (באנגלית: Complete blood count או Full blood count) היא אחת מבדיקות הדם הנפוצות ביותר. הבדיקה נערכת לפני ניתוחים וכבדיקה בסיסית ושגרתית המסייעת בין היתר לאבחון של אנמיה, פוליציטמיה, זיהום, דלקת, הפרעה בקרישת הדם, מחלות מח עצם ועוד. תאי דם אדומים (RBC) – המרכיב העיקרי של הדם. התאים הם אלו המקנים לדם את צבעו האדום, והם אחראים לתפקידו העיקרי של הדם: נשיאת חמצן אל כל תאי הגוף וסילוק פחמן דו-חמצני מהם. התפלגות גודל תאי דם אדומים (RDW) נפח ממוצע של כדורית דם אדומה (MCV) המוגלובין (HGB) – חלבון הנושא חמצן אל תאי הגוף במערכת הדם. כמות ההמוגלובין הממוצעת בכדורית דם אדומה (MCH) ריכוז ההמוגלובין הממוצע בכדורית דם אדומה (MCHC) המטוקריט (HCT) – מדד לנפח תאי הדם האדומים ביחס לנפח כלל דגימת דם המבוטא באחוזים (נפח כדוריות אדומות כפול מאה לחלק לנפח דגימה). טסיות (PLT) תאים חסרי גרעין המעורבים בקרישת הדם. נפח ממוצע של טסיות (MPV) רטיקולוציטים (Reticulocytes) – תאי דם אדומים צעירים, שרק השתחררו ממח העצם אל זרם הדם, לאחר יום בו שהו בזרם הדם הם מסיימים את תהליך התבגרותם והופכים לכדוריות דם אדומות רגילות. תאי דם לבנים (WBC) – תא דם השייך למערכת החיסון, ומשתתף – באופן פעיל או סביל – בהגנת הגוף מפני פולשים ומזיקים (פתוגנים). תאי דם אלה מיוצרים במח עצמות, והם נוטלים חלק בהתמודדות עם זיהומים שונים כחיידקים, נגיפים, פטריות וטפילים. נויטרופילים (Neutrophil) – הם תאים השייכים למערכת החיסון. תפקידם העיקרי בליעה וחיסול חיידקים או פטריות ומניעת הזיהום שנגרם מהם. הנויטרופילים מהווים אחד משלושת סוגי הפגוציטים במערכת החיסון, וכן אחד משלושת סוגי הגרנולוציטים. לימפוציטים (Lymphocytes) – הלימפוציטים גוררים את המזהמים אל קשרי הלימפה, שם הם מושמדים באופן סופי. מונוציטים (Monocytes) – תאים השייכים למערכת החיסון. המונוציטים זורמים בדם ובולעים פתוגנים. באזופילים (Basophils) – הם תאי מערכת החיסון, אשר תפקידם העיקרי הרחבת כלי הדם בזמן זיהום. הבאזופילים מהווים אחד משלושת סוגי הגרנולוציטים במערכת החיסון. אאוזינופילים (Eosinophiles) – תא דם לבן, אשר תפקידו העיקרי במערכת החיסון הוא חיסול זיהומים הנגרמים על ידי טפילים. מדיה וקבצים בנושא ספירת דם מלאה בוויקישיתוף ספירת דם – קופת חולים כללית ספירת דם – קופת חולים מכבי ספירת דם כמוני ספירת דם איכילוב ספירת דם ויקירפואה ספירת דם infomed CBC FBC Red Blood Cells Red Cell Distribution Width Mean Corpuscular Volume Hemoglobin Mean Corpuscular Hemoglobin Mean Cell Hemoglobin Concentration Hematocrit Platelets Mean Platelet Volume בדיקה זו אינה נכללת תמיד בספירת דם שגרתית. White Blood Cells ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
המלשין

המלשין (באנגלית: The Informer) הוא סרט דרמה אמריקאי משנת 1935 בבימויו של ג'ון פורד עם ויקטור מקלגלן בתפקיד הראשי. התסריט מבוסס על הספר "המלשין" של ליאם או'פלהרטי (אנ')‏ (1925) והיא מתרחשת בדבלין, 1922 השרויה במלחמה אכזרית של כוח המשטרה הבריטי "בלאק אנד טאנס" במחתרת הצבא האירי הרפובליקני. הסרט היה מועמד לשישה לפרסי אוסקר מהם זכה בארבעה. ב-2018 נבחר הסרט לשימור בארכיון הסרטים הלאומי של ארצות הברית של ספריית הקונגרס על "היותו בעל ערך תרבותי, היסטורי או אסתטי". ג'יפו נולן (ויקטור מקלגלן) משוטט ברחובות דבלין ומתבונן במודעות ובהם תמונה של עמיתו פרנקי מק'פיליפ והצעת פרס של 20 ליש"ט על מי שיביא לתפיסתו. ג'יפו גורש מהמחתרת האירית כיוון שבעת פעולה הוא לא ירה בשוטר מהבלאק אנד טאנס. הוא נפגש בחברתו שלשעבר, קאתי מאדן (מרגוט גרהם) שעובדת כעת כיצאנית. הם מתבוננים בשלט המכריז על כרטיסים לארצות הברית במחיר של 20 ליש"ט. ג'יפו מבטיח לקאתי שבעתיד הם ייסעו ביחד לאמריקה. הוא נפגש במסעדה עם עמיתו לשעבר במחתרת, פרנקי מק'פיליפ (וולאס פורד), המבוקש על ידי המשטרה. פרנקי בוטח בו ומגלה לו כי הוא עומד לפגוש את אמו (אונה או'קונור) ואחותו מרי (הת'ר אנג'ל). ג'יפו הולך למטה המשטרה ומודיע להם על מיקומו של פרנקי. השוטרים פורצים לדירה, פרנקי פותח באש אך נהרג מאש השוטרים. הוא מקבל את הכסף והולך לנחם את האם והאחות כשכל האנשים מביטים בו בחשדנות. הוא מתחיל להשתכר ומפזר כסף במקומות שונים בעיר. מרי מק'פיליפ מספרת למפקד המחתרת דן גאלגן (פרסטון פוסטר) שהוא גם אהובה, כי אחיה סיפר לה לפני מותו כי נפגש עם ג'יפו. גאלגר מזמן את ג'יפו אך הוא מכחיש כל קשר לעניין. לדעתו המלשין הוא פיטר מאליגן (דונלד מיק) שהיה בסכסוך עם פרנקי. כולם מוזמנים לחקירת בית דין של המחתרת בשעה 1:30 בלילה. בינתיים מבלה ג'יפו במסיבה ומחלק כסף לכולם. הוא נפגש עם קאתי ונותן לה 5 ליש"ט להפתעתה. לאחר חקירה קצרה מזכה דן את מאליגן ומפרט לג'יפו את כל המקומות בהם בזבז כסך בסך 20 ליש"ט. ג'יפו נשבר ומודה. הוא מובל לחדרון וברטלי נקבע להורגו. ג'יפו מצליח לברוח ולהגיע לדירתה של קאתי. היא מגיעה לדן ומבקשת שיחמול עליו אבל דן מודיע לו שזה לא בידיו. אנשי המחתרת פורצים לדירה ופוצעים אותו. הוא מצליח להגיע לכנסייה שם נמצאת אמו של פרנקי ולבקש את סליחתה. היא סולחת לו והוא מסתכל למעלה, קורא "פרנקי" וצונח מת. הסרט היה מועמד לשישה פרסי אוסקר וזכה בארבעה: פרס אוסקר לבמאי הטוב ביותר - ג'ון פורד. פרס אוסקר לשחקן הטוב ביותר - ויקטור מקלגלן. פרס אוסקר לתסריט המעובד הטוב ביותר - דדלי ניקולס. פרס אוסקר לפסקול המקורי הטוב ביותר - מקס שטיינר. מועמדות לפרס אוסקר לסרט הטוב ביותר. מועמדות לפרס אוסקר לעריכה הטובה ביותר - ג'ורג' היבלי. מדיה וקבצים בנושא המלשין בוויקישיתוף "המלשין", במסד הנתונים הקולנועיים IMDb (באנגלית) "המלשין", באתר נטפליקס "המלשין", באתר AllMovie (באנגלית) "המלשין", באתר Rotten Tomatoes (באנגלית) "המלשין", באתר Box Office Mojo (באנגלית) "המלשין", במסד הנתונים הקולנועיים KinoPoisk (ברוסית) המלשין, באתר אנציקלופדיה בריטניקה (באנגלית) קדימון להמלשין, באתר יוטיוב
ג'רלד גרדנר

ג'רלד גרדנר (באנגלית: Gerald Gardner;‏ 13 ביוני 1884 - 12 בפברואר 1964) היה מיסטיקן בריטי, המייסד של הדת הנאו-פגנית ויקה, בונה חופשי, סופר, ואנתרופולוג. ג'רלד גרדנר נולד ב-13 ביוני 1884 בלנקשיר, אנגליה. הוא השלישי מבין ארבעה אחים: הארולד, שנולד בשנת 1870, רוברט, שנולד ב-1874, ופרנסיס שנולד בשנת 1886. גרדנר סבל מאסתמה כבר מגיל צעיר, והמטפלת שטיפלה בו הציעה לאביו לשלוח אותו ביחד איתה לטייל במקומות חמים יותר, בתקווה שבריאותו תשתפר. בקיץ של 1888,ג'רלד והמטפלת שלו נסעו לניס שבצרפת. ב-1891, הם נסעו לאיים הקנריים. משם, הם המשיכו לאקרה. לאחר מכן הם המשיכו לפונשל שבמדיירה. את רוב זמנם במשך תשע השנים הבאות הם העבירו במדיירה, מלבד ביקורים באנגליה בחודשי הקיץ. ב-1900, התחתנה המטפלת של גרדנר עם דייוויד אלקינגטון, אחד ממחזיריה הרבים שהיו בבעלותו מטעי תה במושבה הבריטית בציילון, סרי לנקה של ימנו. הוריו של ג'רלד הסכימו שהוא יעבור לגור עמם בציילון. הוא המשיך לגור עם הזוג עד 1904, אז הוא עבר לגור בבונגלו משל עצמו. ב-1907, חזר גרדנר לבריטניה למספר חודשים, ומאוחר יותר באותה שנה הוא חזר לציילון. ב-1910, הצטרף גרדנר למסדר הבוניים החופשיים. ב-1911, עבר גרדנר לצפון בורנאו, אך לאחר שהוא חלה במלריה הוא עבר לסינגפור. ב-1916, חזר גרדנר לבריטניה, בתקווה להתגייס לצי המלכותי הבריטי ולעזור לבריטניה במלחמת העולם הראשונה, אך בגלל בעיות בריאותיות לא הסכימו לגייס אותו. ב-1920, נפטרה אמו של גרדנר, וב-1926 אביו חלה בשיטיון. ב-28 ביולי 1927, פגש ג'רלד גרדנר את דורות׳יאה פרנצ׳ס רוזדייל, הידועה גם בכינוי "דונה". ביום שלאחר מכן, הוא הציע לה להינשא לו, והיא הסכימה. ב-16 באוגוסט של אותה שנה, הם נישאו. ב-1939, הצטרף גרדנר לאגודת הפולקלור (אנ'). באותה שנה, או שנה קודם לכן, הצטרף גרדנר גם ל-Rosicrucian Order Crotona Fellowship, אחווה ששילבה אלמנטים ממסדר צלב הוורד, מהתאוסופיה ומהבנייה החופשית. לפי עדותו של גרדנר, באחד הלילות בספטמבר 1939 הוא התלווה למספר אנשים מהאחווה אליה הצטרף, והלך איתם לבית גדול שהיה בבעלותה של אישה עשירה, שם הוא הופשט מבגדיו ועבר טקס חניכה למעגל של מכשפים ומכשפות. באוגוסט 1946, התמנה גרדנר ככומר בכנסייה הבריטית העתיקה (אנ'). ב-1947, פגש גרדנר את אליסטר קראולי, מפגש שהוביל להצטרפותו של גרדנר ל"מסדר הטמפלרים של המזרח" (אנ'). בין 1949 ל-1950, קיבל גרדנר את החניכים הראשונים אל ויקה. ב-1952, החל גרדנר להתכתב עם דורין וליאנטה (אנ'), וב-1953 הוא חנך אותה אל ויקה. ב-1954, גרדנר הוציא לאור את הספר Witchcraft Today (אנ'), וב-1959 הוא הוציא את לאור את הספר The Meaning of Witchcraft (אנ'). ג'רלד גרדנר נפטר מהתקף לב ב-12 בפברואר 1964, הוא היה בן 79 במותו. מדיה וקבצים בנושא ג'רלד גרדנר בוויקישיתוף ג'רלד גרדנר, ברשת החברתית Goodreads Gerald Gardner, Historica Wiki (באנגלית) History com Editors, Wicca, HISTORY (באנגלית) the Grand Lodge of British Columbia and Yukon thoth, www.thoth.co.uk History B. A., Facebook Facebook, Twitter Twitter, Gerald Gardner and the Gardnerian Wiccan Tradition, Learn Religions (באנגלית) Heselton, Philip, 1946-, Witchfather : a life of Gerald Gardner, Loughborough, Leicestershire, ISBN 978-1-870450-80-5 George Hoyle, Gerald Gardner 101, Cunning Folk, ‏2018-11-20 (באנגלית) Esotericagnosticismandfreemasonry, Gerald B. Gardner and Freemasonry., esoterica gnosticism and freemasonry, ‏2016-04-01 (באנגלית) The Gardnerian Book of Shadows Book Price Comparison | Gerald B. Gardner | 9780559121616, www.socialbookco.com
מיראמאר

מיראמאר (באנגלית: Miramar) היא עיר בפלורידה שבארצות הברית. המהווה חלק ממטרופולין אזור מיאמי. נכון לשנת 2019, אוכלוסיית העיר משוערת בכ-141,000 תושבים. לאוניברסיטת פלורידה הבינלאומית יש קמפוס בעיר. כמה מבין תושביה הידועים של מיראמאר הם ג'ייסון דירולו וג'וני דפ. מבחינה כלכלית, המעסיקים המרכזיים הם קומקאסט, ספיריט איירליינס וקבוצת קרניבל. העיר הוקמה בתחילת שנות ה-50 של המאה ה-20 על מנת לשמש כעיר שינה עבור עובדי מיאמי, והוכרזה כעיר בשנת 1955. העיר נקראה על שם אזור בהוואנה, בירת קובה. בשנה זו גרו בעיירה רק 200 נפשות. ראש העיר והמועצה (אשר מונו על ידי המושל) הושבעו ב-20 ביולי של אותה השנה. מועצה זו כיהנה עד הבחירות שהתקיימו בשנת 1959. מדיה וקבצים בנושא מיראמאר בוויקישיתוף אתר האינטרנט הרשמי של מיראמאר (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
סיוופיתקוס

סיוופיתקוס (שם מדעי: Sivapithecus; "סיווה" מסנסקריט: शिव - תעתיק חלופי של שיווה - אל הינדי, "פיתקוס" מיוונית: πίθηκος - קוף אדם) הוא סוג של קוף אדם קדום, אשר השתייך למשפחת ההומינידיים, בה כלול גם האדם. הגולגולות שלו נמצאו לראשונה בהודו בשכבות שגילן כ-10 מיליוני שנים, מתקופת המיוקן ובצורתם הם מזכירות גולגולות אורנגאוטן, כך שייתכן שהוא האב קדמון של האורנגאוטן. הוא היה מעט גדול יותר באורך מטר וחצי וקרוב לגודל של שימפנזה מודרנית. לאחר שנמצאו מאובנים שלו במזרח אפריקה שגילם כ-18 מיליון שנה, עלתה הסברה שהיה אולי אב קדמון משותף גם של האדם, השימפנזה והגורילה. S. brevirostris S. punjabicus S. parvada S. indicus ייתכן שהסוג רמפיתקוס מכיל מין הנמנה עם סוג זה. גנטיקה אבולוציונית אנושית מדיה וקבצים בנושא סיוופיתקוס בוויקישיתוף סיוופיתקוס, באתר האנציקלופדיה של החיים (באנגלית) סיוופיתקוס, באתר GBIF (באנגלית) סיוופיתקוס, באתר אנציקלופדיה בריטניקה (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
הבחירות הכלליות בבריטניה 1806

הבחירות הכלליות בבריטניה התרחשו במשך חודש וחצי, בתאריכים 29 באוקטובר–17 בדצמבר 1806 והובילו לניצחונו של ויליאם גרנוויל מן המפלגה הוויגית. מולו התחרה ויליאם קוונדיש מן המפלגה הטורית. היו אלה הבחירות הכלליות השנייה שהתקיימו לאחר איחוד בריטניה הגדולה ואירלנד. בחירות אלו התרחשו בתקופה של חוסר ודאות רבה לאחר מותו של ראש הממשלה הצעיר ויליאם פיט הבן (בן דודו של גרנוויל). לאחר מותו של פיט, ירש אותו גרינוויל אשר ניסה ללא הצלחה לסיים את המלחמות הנפוליאוניות במשא ומתן. גרינוויל החליט לפזר את הפרלמנט באוקטובר 1806. הפיזור אושר על ידי ג'ורג' השלישי, מלך הממלכה המאוחדת, ובכך הוקדמו הבחירות לסוף אוקטובר. הבחירות התקיימו לאורך חודש וחצי והסתיימו רק ב-17 בדצמבר. בסופו של דבר גרינוויל נבחר לכהונה נוספת, אך נפטר כשלושה חודשים לאחר סיום הבחירות.
יחסי הודו–לבנון

יחסי הודו–לבנון הם יחסי החוץ בין הודו ללבנון. הודו כוננה יחסים דיפלומטיים עם לבנון בשנת 1954. לאורך כל מלחמת האזרחים בלבנון פעלה הנציגות ההודית בבירות, למעט סגירה קצרה של כחודשיים מ-5 באוגוסט עד 16 באוקטובר 1989 בעקבות הסלמת הלחימה בביירות, בניגוד למספר רב של שגרירויות זרות אחרות בביירות שנסגרו בתקופת מלחמת האזרחים (1975–1990). במהלך תקופה זו, הייתה אינטראקציה דו-צדדית מוגבלת בין שתי המדינות. הסחר ההודי-לבנוני, שנבלם במהלך מלחמת האזרחים, גבר בשנים האחרונות. המסחר הכולל בין לבנון להודו היה בסך 13.60 מיליון דולר בשנת 1993. במהלך שבע השנים, בין השנים 1993–1999, המסחר צמח בקצב איטי והגיע ל–55 מיליון דולר רק בשנת 1999. עם זאת, לאחר שנת 2000 היה הבדל ניכר, במיוחד עם הגברת המודעות וההכרה בלבנון בהשפעתה הכלכלית, הטכנולוגית, הפוליטית והאסטרטגית של הודו, בסיס הייצור הגדול שלה, כוחה בשירותים ויכולתה להישאר ללא פגע למרות משברים פיננסיים אזוריים ובינלאומיים. היקף המסחר הכולל בין הודו ללבנון במהלך ינואר–ספטמבר 2017 היה 181 מיליון דולר. הסחר הדו צדדי בשנת 2016 הגיע ל-293.10 מיליון דולר, כאשר הייצוא ההודי ללבנון עמד על 280.09 מיליון דולר, והיבוא ההודי עמד על 13.01 מיליון דולר. צבא הודו משתתף ביוניפי"ל, כאשר גדוד חיל רגלי אחד מטעמו הוצב בלבנון מהקמת הכוח ב-1982. בעקבות כך נפגש ב-2001 עוזר שר החוץ ההודי עם סגן מנהיג החזבאללה במטרה להקל על חייליה בלבנון. נטען כי חיילי הודו סייעו לפעילי החזבאללה בחטיפת חיילי צה"ל בהר דב ב-2001. הקהילה ההודית אינה מוכרת כיום בלבנון בעקבות מלחמת לבנון השנייה. במהלך מלחמת לבנון השנייה ב-2006 פונתה האוכלוסייה ההודית בלבנון. המפונים הובאו תחילה על ידי ספינות חיל הים ההודי מביירות ללרנקה שבקפריסין ואז הוטסו להודו, בתרגיל מתואם צבאי הודי שכונה "מבצע סוקון". לבנון מחזיקה בהודו שגרירות בניו דלהי. הודו מחזיקה בלבנון שגרירות בביירות. מדיה וקבצים בנושא יחסי הודו–לבנון בוויקישיתוף הודו מבקשת מהחזבאללה להקל על פעילות אנשיה בדרום לבנון, באתר וואלה, 26 באוגוסט 2001 הודו: "חיילי הגדוד ההודי של האו"ם לא סייעו לחזבאללה", באתר וואלה, 13 ביולי 2001 יוסי מלמן, הודו מכחישה האשמות כי חיזבאללה שיחד את חייליה, באתר הארץ, 13 ביולי 2001 http://www.mea.gov.in/Portal/ForeignRelation/India-Lebanon_Relations.pdf גובר פינוי הזרים משטח לבנון, באתר News1 מחלקה ראשונה, 20 ביולי 2006
פאלם ביי

פאלם ביי (באנגלית: Palm Bay) היא עיר בפלורידה שבארצות הברית. נכון לשנת 2019, אוכלוסיית העיר משוערת בכ-115,000 תושבים. מבחינה פוליטית, מועצת העיר מורכבת מחמישה חברים. האזור היה מיושב על ידי אינדיאנים במשך שנים רבות. האירופאים הראשונים החלו להתיישב באזור במהלך שנות ה-70 של המאה ה-19. ההתיישבות הכפרית הייתה מועטה עד פיתוחה האורבני בתחילת שנות ה-60 של המאה ה-20. עם הפיכתה של ההתיישבות עיר בשנת 1963, חיו בעיירה כ-2,800 תושבים. מדיה וקבצים בנושא פאלם ביי בוויקישיתוף אתר האינטרנט הרשמי של פאלם ביי (באנגלית) פאלם ביי, ברשת החברתית פייסבוק פאלם ביי, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
דסטין דמרי-ברנס

דסטין דמרי-ברנס (באנגלית: Dustin Demri-Burns; נולד ב-11 ביולי 1978) הוא שחקן, קומיקאי וסופר בריטי. דמרי-ברנס נולד בלנקסטר, לנקשייר ב-11 ביולי 1978. הוא סיים תואר משחק באקדמיה למוזיקה ולאמנויות הדרמה של לונדון. דמרי-ברנס החל את קריירת המשחק שלו כשגילם דמות משנית בסרט הקצר "Nightswimming" משנת 2003 (2003). הוא שיחק בסרטי קולנוע רבים, בין היתר בסרט "המרגל שזרק אותי", "ברידג'ט ג'ונס בייבי", "גרימסבי" ו"הרוג את החברים שלך". הוא שיחק את התפקיד של דני סינקלייר בסרט "Alan Partridge: Alpha Papa" משנת 2013, בהשתתפות סטיב קוגן, ושיחק גם את התפקיד סדריק בסרט "Horories Histories: The Movie - Rotten Romans" משנת 2019. באותה שנה הוא שיחק בסרטה של אביגיל בלקמור "סיפורים מהלודג'", לצד קלי וונהאם, מקנזי קרוק, לורה פרייז'ר, סופי תומפסון וג'וני וגאס. יחד עם חברו סבסטיאן קרדינל, יצרו והפיקו תוכנית מערכונים "קרדינל ברנס", שהייתה להצלחה בבריטניה. דמרי-ברנס דיבב את קולותיהם של דמויות בסדרות וסרטי אנימציה, כמו קולו של גרמפי ב"דיגבי הדרקון" ובסדרה "בוב הבנאי". בשנת 2020 גילם את וולטר בפרק בסדרת הטלוויזיה "הגדולה" לצד אל פנינג וניקולס הולט. בשנת 2021 לוהק דמרי-ברנס לתפקיד במיני סדרת הריגול הטלוויזיונית סוסיים איטיים, שעתידה לצאת ב-Apple TV במהלך 2022. דמרי-ברנס הוא ממוצא צרפתי ומתגורר כיום באנגליה עם אשתו ובנם. דסטין דמרי-ברנס, במסד הנתונים הקולנועיים IMDb (באנגלית) "Cardinal Burns: the comedy duo shaking up TV sketch shows". The Guardian. 30 באפריל 2014. נבדק ב-6 במרץ 2020. {{cite web}}: (עזרה) Apple Announces New Gary Oldman Spy Series Titled SLOW HORSES — GeekTyrant, GeekTyrant, ‏1 בינואר 2022 "Dustin Demri-Burns - 3 Character Images". Behind The Voice Actors. נבדק ב-8 במרץ 2020. {{cite web}}: (עזרה)
מיאמי גארדנס

מיאמי גארדנס (באנגלית: Miami Gardens) היא עיר הממוקמת במחוז מיאמי-דייד אשר בפלורידה שבארצות הברית. העיר נמצאת כ-25 קילומטרים מהעיר מיאמי. נכון לשנת 2019, אוכלוסיית העיר משוערת בכ-110,000 תושבים. מבחינה פוליטית, מועצת העיר מורכבת מחמישה חברים. רוב תושבי העיר (73.3%) הם אפרו-אמריקאים. כמה מתושבי העיר הידועים הם ליל פאמפ, ריק רוס ודנזל קארי. העיר צפויה לארח את גמר קופה אמריקה 2024, באצטדיון הארד רוק. מדיה וקבצים בנושא מיאמי גארדנס בוויקישיתוף אתר האינטרנט הרשמי של מיאמי גארדנס (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
פומפנו ביץ'

פומפנו ביץ' (באנגלית: Pompano Beach) היא עיר בפלורידה שבארצות הברית הממוקמת צפונית לפורט לודרדייל ומיאמי. נכון לשנת 2019, אוכלוסיית העיר משוערת בכ-117,000 תושבים. כמה מתושבי העיר היודעים ביותר הם קלסי גראמר, למאר ג'קסון, אדי ג'ונס והרולד סולומון. ההתיישבות באזור החלה בשנות ה-80 של המאה ה-19. תושבי הקבע הידועים הראשונים היו משפחות של עובדי הרכבת שהגיעו לסביבה בשנת 1896. ההתיישבות הפכה לעירנית יותר בשנת 1908 והוכרזה כעירעצמאית בשנת 1947. בשנת 1950 התגוררו בעיירה כ-5,600 תושבים. איטליה טרמולי, איטליה ארגנטינה סן קלמנטה דל טויו (אנ'), בואנוס איירס, ארגנטינה ברזיל איטאג'אי (אנ'), סנטה קטרינה, ברזיל מדיה וקבצים בנושא פומפנו ביץ' בוויקישיתוף אתר האינטרנט הרשמי של פומפנו ביץ' (באנגלית) אתר האינטרנט הרשמי של פומפנו ביץ' (באנגלית אמריקאית) פומפנו ביץ', באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
דיימלר מג'סטיק מייג'ור

דיימלר מג'סטיק מייג'ור (באנגלית: Daimler Majestic Major) היא מכונית סלון מתוצרת יצרנית הרכב The Daimler Company Limited (אנ') אשר יוצרה בין השנים 1960 – 1968 בבריטניה. דגם אב טיפוס "דיימלר מג'סטיק מייג'ור" הוצג לראשונה ב-20 באוקטובר 1959 בתערוכת המכוניות ("London Motorfair" (אנ')) בלונדון. ייצור סדרתי של "דיימלר מג'סטיק מייג'ור" החל בנובמבר 1960. יוצרו 1,184 יחידות (דגם 4 דלתות סדאן). 4 דלתות. 5 נוסעים. מנוע בנזין, הנעה אחורית. מנוע כרום ברזל יצוק. בוכנות מסגסוגת אלומיניום, גל ארכובה בחמישה מסבים. משקל מנוע: 266 ק"ג (נטו). הגה כוח. בלמים: 4 בלמי דיסק. מתלים: מתלה קדמי עצמאי קפיצי סלילי וסרן אחורי עם קפיצי עלים חצי אליפטיים מחיר היחידה בשנת 1960 בבריטניה עמד על 3,166 לירה שטרלינג לרבות מיסוי של 955 לירה שטרלינג. תאוצה בין 0–97 קמ"ש היא 9.7 שניות. בנוסף לדגם הבסיסי, משנת 1961 יוצר דגם "דיימלר מג'סטיק מייג'ור לימוזינה". בדגם הורכבו 9 מושבים (ב-3 שורות), ובסיס הגלגלים היה ארוך יותר ב-61 ס"מ מהדגם הבסיסי. יוצרו 867 יחידות מהדגם. "דיימלר מג'סטיק מייג'ור" יוצר גם בגרסת סטיישן, כרכב הלוויות (ראו תמונה). "דיימלר מג'סטיק מייג'ור", שנת 1965 "דיימלר מג'סטיק מייג'ור", שנת 1965 - מבט לתא הנהג ולוח מחוונים "דיימלר מג'סטיק מייג'ור", שנת 1965 "דיימלר מג'סטיק מייג'ור", שנת 1965 "דיימלר מג'סטיק מייג'ור", שנת 1965 דיימלר 22 דיימלר פריליין דיימלר SP250 דיימלר 250 מדיה וקבצים בנושא דיימלר מג'סטיק מייג'ור בוויקישיתוף Brian E. Smith The Daimler Tradition, Transport Bookman, Isleworth 1980. ISBN 0851840140 "דיימלר מג'סטיק. מייג'ור" storm.oldcarmanualproject.com/daimlermajesticmajor "דיימלר מג'סטיק מייג'ור", שנת 1966 handh.co.uk/auction/lot/30-1966-daimler-majestic-major "דיימלר מג'סטיק מייג'ור לימוזינה" jaguarheritage.com/car/1964-daimler-majestic-major-limousine
לייקלנד

לייקלנד' (באנגלית: Lakeland) היא עיר במחוז פולק בפלורידה שבארצות הברית הממוקמת באזור מפרץ טמפה, מזרחית לטמפה. נכון לשנת 2019, אוכלוסיית העיר משוערת בכ-112,000 תושבים. העיר מנוהלת על ידי מועצה בת שישה חברים. ארבעה חברים נבחרים בארבעה מחוזות בחירה ושנים נוספים נבחרים על ידי כלל העיר. כלכלת העיר מבוססת על חקלאות וכריית פוספטים. אינדיאנים חיו באזור מתום עידן הקרח. המתיישבים האירופאים הראשונים הגיעו לאזור לייקלנד בשנות ה-70 של המאה ה-19. ההתיישבות התרחבה מאוד עם הגעת הרכבות בעשור שלאחר מכן. ההתיישבות הוכרזה כעיר בשנת 1885. במהלך מלחמת ארצות הברית–ספרד בשנת 1898 שכנו אלפי חיילים אמריקאים סביב העיר. במהלך מלחמת העולם השנייה הקים חיל האוויר של ארצות הברית בסיסי הכשרה לטייסיו בסמוך לעיר. קנדה ריצ'מונד היל, אונטריו, קנדה (מ־1990) יפן אימברי, יפן (מ־1995) מולדובה בלץ, מולדובה (מ־1997) הרפובליקה העממית של סין מחוז צ'ונגמינג (אנ'), שאנגחאי, הרפובליקה העממית של סין (מ־2007) ג'מייקה פורטמור, ג'מייקה (מ־2009) מדיה וקבצים בנושא לייקלנד בוויקישיתוף אתר האינטרנט הרשמי של לייקלנד (באנגלית) לייקלנד, ברשת החברתית פייסבוק לייקלנד, ברשת החברתית אקס (טוויטר) לייקלנד, ברשת החברתית אינסטגרם לייקלנד, סרטונים בערוץ היוטיוב לייקלנד, סרטונים באתר Vimeo לייקלנד, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
קומובי

קומובי (בסרבית קירילית: Комови) הוא רכס הרים במזרח מונטנגרו המהווה חלק מהאלפים הדינריים. פסגתו הגבוהה ביותר מגיעה לגובה 2,487 מטר. מדרום מזרח לרכס, מתנשא רכס ההרים המונטנגרי-אלבני פרוקלטייה ("המקוללים") (Prokletije). הר ביילאסיצה (Bjelasica) גובל ברכס הקומובי מצפון, ונהר טארה ממערב. הרכס מחולק בין העיירות קולאשין ואנדרייביצה(אנ'). השבטים המונטנגרים קוצ'י(אנ') וואסוייביצ'י היו באופן מסורתי בונים קבוצות בקתות קיץ לרועים על הרכס. בשנת 2018 רכס ההרים הוכרז כשמורת טבע מוגנת, בשל חשיבותו האקולוגית, ושפע הצומח והחי שבו. חמש הפסגות הגבוהות ביותר של קומובי הן: "קוצ'קי" 2,487 מטרים (8,159 רגל) "קום לייבורצ'קי" 2,469 מטרים (8,100 רגל) "קום ואסוייביצ'קי" 2,461 מטרים (8,074 רגל) "רוגמסקי ורח" 2,303 מטרים (7,556 רגל) "באוואן" 2,252 מטרים (7,388 רגל) מדיה וקבצים בנושא קומובי בוויקישיתוף Dinarsko gorje - Komovi (planina) Dan - Osnivaju park prirode Komovi (21 March 2018) ערך זה הוא קצרמר בנושא הרים. אתם מוזמנים לתרום לוויקיפדיה ולהרחיב אותו.
הר סומגיה

הר סומגאיה הוא הר בקטע הצפוני של מינדנאו בפיליפינים. ההר נמצא בשטח השיפוט של עיריית קלווריה. הוא ניצב בגובה של כ2,248 מטרים (7,375 רגל). ההר הוא חלק ממרכז מינדנאו קורדילרה המשתרע מקמיגוין בצפון לסרנגאני בדרום. ההר התפרסם במהלך התרסקות טיסה 387 על ההר בשנת 1998, אחת מאירועי התעופה הקטלניים ביותר בפיליפינים. מדיה וקבצים בנושא הר סומגיה בוויקישיתוף ערך זה הוא קצרמר בנושא הרים. אתם מוזמנים לתרום לוויקיפדיה ולהרחיב אותו.
הבחירות הכלליות בבריטניה 1812

הבחירות הכלליות בבריטניה היו הבחירות הרביעיות לפרלמנט הבריטי לאחר האיחוד עם אירלנד, והתרחשו במשך חודש, בתאריכים 5 באוקטובר–10 בנובמבר 1812. הבחירות הובילו לניצחונו של רוברט ג'נקינסון מהמפלגה הטורית. מולו התחרה ויליאם גרנוויל מן המפלגה הוויגית. הפרלמנט הרביעי של הממלכה התפזר ב-29 בספטמבר והתכנס שוב לאחר בבחירות, ב-24 בנובמבר.